19/05/2022 | Administración LocalMunicipal
Val do Dubra
Bases para a selección para a contratación de 3 peóns de obras públicas do programa PEL-Concellos 2022 de axudas á contratación de persoal para a execución de obras e servizos municipais para o Concello de Val do Dubra para o ano 2022

ANUNCIO BASES PARA A SELECCIÓN PARA A CONTRATACIÓN DE 3 PEÓNS DE OBRAS PÚBLICAS DO PROGRAMA PEL-CONCELLOS 2022 DE AXUDAS Á CONTRATACIÓN DE PERSOAL PARA A EXECUCIÓN DE OBRAS E SERVIZOS MUNICIPAIS PARA O CONCELLO DE VAL DO DUBRA PARA O ANO 2022 1. OBXETO DA CONVOCATORIA. A Deputación Provincial de Coruña, por medio da Resolución da Presidencia n.º 2022/2283, do 14 de xaneiro, modificada pola Resolución de Presidencia n.º 2022/4734, do 25 de xaneiro, publicada no Boletín Oficial da Provincia da Coruña n.º 18, do xoves 27 de xaneiro de 2022, acordou aprobar as bases reguladoras de Programas de axudas para a contratación de persoal para a execución de obras e servizos mínimos municipais dos concellos da provincia da Coruña. Liña 1.1 do Plan de Emprego Local, PEL - CONCELLOS 2022. O extracto da Resolución número 2022/5191, do 27/01/22, da Presidencia da Deputación da Coruña, pola que se aproba a convocatoria deste programa publicouse no BOP n.º 22, do mércores 2 de febreiro de 2022. O antedito programa elaborouse no marco previsto no artigo 36.1. b) e d) en relación co disposto nos artigos 25 e 26 da Lei 7/1985 do 2 de abril, reguladora das bases do réxime local. Está integrado no Plan de Emprego Local da Deputación da Coruña, cuxo obxeto principal é contribuír á xeración de emprego e actividade económica, á fixación da poboación nos concellos e o crecemento sostible dos mesmos. Neste marco, e conforme se establece na base específica 3: “O obxeto do Programa é fomentar o emprego nos concellos mediante a contratación de persoal en risco de exclusión para a prestación de servizos mínimos municipais básicos ea execución de pequenas obras de reparación e mantemento relacionados cos devanditos servizos. Polo tanto, tal e como se establece no apartado 8 das bases reguladoras (bases específicas) do programa PEL - CONCELLOS 2022. “O importe de achega da Deputación Provincial destinarase a financiar os custos salariais e de seguridade social, os derivados das indemnizacións do fin de contrato e os correspondentes os cursos de formación en materia de prevención de riscos laborais que deban realizar as persoas contratadas segundo a lexislación laboral vixente, durante o período de contratación. O Concello de Val do Dubra solicitou subvención para contratar traballadores para desenvolver no municipio o proxecto de “Programa de Integración Laboral do Concello de Val do Dubra”. No BOP n.º 50, do martes 15 de marzo de 2022, anúnciase por Resolución n.º 2022/12578, do 10 de marzo, pola que se aproba a concesión das axudas á contratación de persoal para a execución de obras e servizos municipais nos concellos da provincia da Coruña durante o exercicio 2022 (PEL - CONCELLOS). O Concello de Val do Dubra é beneficiario dunha subvención de 31.000 € para desenvolver a devandita contratación laboral. Para realizar as actuacións referidas procedese por parte do Concello de Val do Dubra a publicar estas bases e así poder contratar ó persoal referido na memoria enviada a Deputación Provincial o día 16/02/2022 co seguinte n.º de rexistro 202299900015861. Na devandita memoria prevese a contratación de 3 Peóns de obras públicas a xornada completa.2. PERÍODO E MODALIDADE DE CONTRATACIÓN. Isto farase mediante contratos laborais temporais vinculados ó Programa de axudas á contratación de persoal para a execución de obras e servizos municipais nos concellos da provincia da Coruña (liña 1.1 PEL – CONCELLOS 2022) por ser insuficiente o cadro de persoal municipal para realizar as funcións e tarefas obxeto da contratación. Os contratos realizaranse a tempo completo por unha xornada equivalente ó 100% (coeficiente 1.0) cunha xornada de 40 horas semanais e terán unha duración de 6 meses como máximo. Tipo de contrato: contrato de duración determinada por circunstancias da produción (código 402). O contrato de traballo será de duración determinada por circunstancias da produción xa que, aínda que realizarán traballos que se corresponden coas actividades normais do concellos relacionadas cos servizos mínimos previstos nos artigos 25 e 26 da Lei 7/1985, do 2 de abril, reguladora das bases do réxime local, encaixarían dentro das oscilacións que xeran un desaxuste temporal entre o emprego estable de que dispón o concello e o que se require en determinadas ocasións e que non encaixarían no previsto no art.16.1 do RDL 2/2015, do 23 de outubro (TRLET), por seren traballos que non se repiten estacionalmente senón que varían en contido e estacionalidade. As tarefas a realizar consistirán en:  Revisión e posta en funcionamento das zonas de ocio infantil.  Revisión de sinalización de seguridade vertical e sustitución das que se atopan en mal estado.  Revisión e substitución de sinalización das rotas de sendeirismo.  Revisión e arranxo de zonas peonís.  Instalación de asentos nas zonas peonís debido ao aumento de persoas paseando polas zonas verdes do Concello debido aos cambios nos hábitos de vida.  Instalación de novos puntos de recollida selectiva de residuos.  Execución e instalación de cubre-contedores de madeira para a mellora do impacto visual.  Limpeza de elementos etnográficos e sinalización dos mesmos.  Outras de carácter ocasional e imprevisible que poidan xurdir no período de duración do contrato. O contrato iniciarase coa maior brevidade en canto se remate o proceso de selección de persoal. O contrato rematará como máximo o día 31/12/2022, agás que non se rematara o seu obxecto e a Deputación Provincial concedese unha prórroga para executar a subvención que o financie. En ningún caso poderá exceder de 6 meses de duración. En ningún caso poderán os/as mesmos/as traballadores/as estar contratados, mediante dous ou máis contratos temporais, para o mesmo ou diferente posto de traballo, durante un prazo superior a 24 meses, nun período de 30 meses, polo que, cando se prevea que coa nova contratación se van superar estes límites, se pasará o seguinte candidato da lista, e así mentres resulte a afectación por estas limitacións. As vacacións e horario, que poderá ser partido en xornada de mañá e tarde, adaptaranse ás necesidades do servizo. As retribucións a percibir desglósanse do xeito seguinte: Salario base mensual: 1.045,95 € Rateo paga extra: 174,33 € Total mes: 1.220,28 € A convocatoria referirase ás seguintes prazas: – 3 peóns Obras Públicas.3. PUBLICIDADE. A publicidade da convocatoria farase mediante anuncio no Boletín Oficial da Provincia de A Coruña, así como na web municipal www.valdodubra. gal e no taboleiro de anuncios do Concello de Val do Dubra. Todos os anuncios sucesivos faranse na páxina web citada e no taboleiro de anuncios do Concello de Val do Dubra.4. REQUISITOS DOS ASPIRANTES. a) Ter a nacionalidade española, ou ser nacional doutros Estados, conforme ao establecido nos artigos 56 y 57 do Estatuto Básico do Empregado Público. b) Posuír a capacidade funcional para o desenvolvemento das tarefas. Informe médico actualizado Obrigatorio presentalo no momento da solicitude coa instancia ou ben, antes de realizar as probas escritas (fase oposición) ou no mesmo día (anexo IV). Se no momento de presentar a solicitude da instancia o candidato non pode achegar o informe do médico de cabeceira deberá presentar a declaración xurada conforme posúe a capacidade funcional, e da súa aptitude para desenvolver as tarefas do posto que solicita. c) Ter cumpridos dezaseis anos e non exceder, de ser o caso da idade máxima de xubilación forzosa. d) Non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios, ou para exercer funcións similares ás que desempeñaban no caso de persoal laboral no que fora separado ou inhabilitado. No caso de ser nacional de outro Estado, non atoparse inhabilitado ou en situación equivalente nin que fora sometido a sanción disciplinaria ou equivalente que impida, no seu Estado, nos mesmos termos o acceso ao emprego público. (declaración responsable asinada coa solicitude de acordo co Anexo II das presentes bases) e) Xustificación de estar en situación de desemprego (Informe períodos de inscrición) no caso de non entregar este xustificante pode entregar unha autorización asinada, tal e como refire o Anexo III das presentes bases. f) De conformidade co previsto na Base 2.1 do Programa de Integración Laboral aprobado pola Deputación Provincial de A Coruña, os destinatarios e posibles aspirantes deberán estar incluídos nalgunha das situacións de exclusión laborais seguintes: a) Mulleres, ao ter un diferencial de índice de paro rexistrado sensiblemente superior ao dos homes. b) Maiores de 45 anos. c) Persoas desempregadas de longa duración. (Aos efectos deste programa terán esta consideración aquelas persoas que leven un mínimo de 2 anos coma demandantes de emprego). Acreditarase mediante un Informe de períodos de inscrición no caso de non entregalo unha autorización asinada para a devandita consulta de acordo co Anexo III destas bases. d) Persoas con discapacidade: aquelas persoas que teñan recoñecida pola administración competente, unha discapacidade nun grao igual ou superior ao 33%. A acreditación da discapacidade será comprobada polos Concellos no proceso de selección das persoas a contratar. e) Persoas en situación de drogodependencia. f) Persoas que vivan nun fogar onde ningunha teña emprego. g) Persoas en fogar monoparental/monomarental. h) Persoas con problemas para encontrar emprego polo idioma ou cuestións socioculturais. i) Persoas vítimas de violencia de xénero. j) Persoas sen fogar. h) Posuír a titulación esixida:  Peóns Obra Pública: certificado de escolaridade ou equivalente. No caso de titulacións obtidas no estranxeiro deberán posuír o documento que acredite fidelignamente a súa homologación. g) Estar en posesión do carnet de conducir tipo B. Todas as persoas a contratar deberán estar en situación de desemprego, na data de inicio do proceso selectivo, circunstancia que se deberá acreditar no momento da solicitude e antes da súa contratación laboral. Todos os requisitos anteriores deberán terse no momento de finalizar o prazo de presentación de solicitudes.5. PRESENTACIÓN DE SOLICITUDES. As persoas aspirantes que desexen tomar parte nas probas selectivas deberán facelo constar en instancia dirixida ao Sr. alcalde, segundo o modelo que se prevé no (anexo I), no Rexistro de Entrada do Concello de Val do Dubra, ou mediante a sede electrónica do Concello (www.valdodubra. gal) ou por calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas (neste caso as persoas aspirantes deberán comunicalo, enviando copia da instancia ao seguinte enderezo electrónico; alcaldia@valdodubra. gal durante o mesmo prazo que o de presentación de instancias: Sen a concorrencia de ámbolos requisitos non será admitida a solicitude). O prazo de presentación de instancias será de CINCO (5) DIAS HÁBILES, contados dende o día seguinte ao da publicación do anuncio no Boletín Oficial da Provincia de A Coruña, e rematará ás 14:00 do último día para a presentación das correspondentes solicitudes. Á instancia ou Anexo I unirase, inescusabelmente a documentación orixinal ou fotocopia cotexada, acreditativa da situación de exclusión: 1) DNI.2) Calquera das situacións previstas na base 4 da devandita convocatoria:  Mulleres e persoas maiores de 45 anos: DNI.  Persoas desempregadas de longa duración: Informe períodos de inscrición no caso de non poder presentalo unha autorización para a súa consulta (anexo III).  Persoas con discapacidade: certificado de discapacidade, expedida polo órgano competente.  Persoas desfavorecidas que estean en algunha das seguintes situacións: drogodependencia, vivir nun fogar onde ninguén teña emprego, persoas sen fogar, persoas con fogar monoparental e persoas con problemas para encontrar emprego polo idioma ou cuestións socioculturais: informe dos servizos sociais municipais.3) Documentación acreditativa orixinal ou fotocopiada dos cursos de formación que se acheguen para a súa valoración.4) Documentación acreditativa para valorar a experiencia profesional, (de acordo co establecido na base 6 apartado d)). 5) Declaración xurada de cumprir cos requisitos sinalados conforme ao Anexo II das presentes bases) 6) Informe médico de posuír a capacidade funcional para o desempeño das tarefas propias do posto de traballo ou no seu caso, Declaración responsable (Anexo IV). Nembergantes, será de obrigado cumprimento a presentación do dito informe médico como data límite o día da proba escrita.6. SISTEMA DE SELECCIÓN. A selección de persoas candidatas desenvolverase en dúas fases; Fase de concurso e Fase de Oposición. Na fase de concurso establecese unha puntuación máxima de 8 puntos onde 2 dos puntos se resolverán cunha entrevista persoal. Primeiro desenvolverase a fase de oposición, onde se citarán os/as candidatos/as admitidos/as para a realización dunha proba tipo test. Despois procederase a realización da entrevista persoal, e valoraránse os méritos aportados.1.º.–FASE OPOSICIÓN (Máx.12 puntos) Para poder presentarse a esta proba o Tribunal cualificador comprobará que os candidatos aportaran ben na instancia de solicitude ou ben no momento de realizar a proba, o informe do seu médico de cabeceira informando da capacidade funcional para o desempeño do posto de traballo. Todos aqueles candidatos que non presenten este informe médico non poderán presentarse á fase de oposición, co cal quedarán eliminados do proceso. A proba escrita consistirá en contestar por escrito 30 preguntas tipo test nun tempo máximo de 40 minutos con tres respostas alternativas propostas polo Tribunal referentes ao coñecemento do Concello de Val do Dubra, e o posto en concreto axustándose ó seguinte temario: 1. A Lei de prevención de riscos laborais. Equipos de protección persoal. Condicións de seguridade nos lugares de traballo, ferramentas e maquinaria. Primeiros auxilios en caso de accidente de traballo.2. Coñecemento do entorno físico e xeográfico do Concello de Val do Dubra.3. Nocións sobre a retirada de residuos. Tratamento dos residuos sólidos urbanos. Recollida.4. Coñecemento do mantemento e manexo da maquinaria de uso manual de obras municipais ( ferramentas, corta céspede, desbrozadora.). 5. Limpeza de espazos públicos, parques e xardíns. Limpeza de mobiliario urbano. Técnicas de limpeza. Para a realización desta fase adoptaranse todas as medidas de prevención e seguridade recomendadas na actual situación de crise sanitaria pola Covid-19.2.º.–FASE DE CONCURSO (Máx.8 puntos) Consistirá na valoración dos méritos alegados segundo o seguinte baremo: A. FORMACIÓN (máximo 1 punto) Pola participación e haber rematado favorablemente programas de capacitación, formación e integración no mundo laboral, organizados ou financiados polas administracións públicas e por cada curso directamente relacionado coas funcións propias do traballo a desenvolver ou declarado de interese pola Administración, realizados por calquera organismo oficialmente homologado: a) De 21 ata 50 horas: 0,20 puntos. b) De 51 ata 100 horas: 0,40 puntos. c) De 101 a 300 horas: 0,60 puntos. d) De 301 horas en diante: 1 punto. Aqueles cursos que non acrediten unha duración mínima de 20 horas descartaranse da puntuación. A puntuación máxima que se pode acadar neste apartado de formación é de 1 punto. O Tribunal non poderá estimar o non alegado nin probado polos aspirantes. Non serán valorados seminarios, xornadas, encontros, ponencias ou análogos nin os documentos expedidos por academias privadas. Non se valorará ningún curso/programa que non sexa impartido pola Administración da Comunidade Autónoma de Galicia (Consellerías) Administración do Estado (Ministerios) Universidades Públicas e Servizo Público de Emprego, ou que estean debidamente homologados polos mesmos organismos. Non se valorará ningún curso/programa cuxa materia este comprendida dentro do temario doutro curso/programa de máis horas presentado polo mesmo solicitante. C. CURSOS DE GALEGO (máximo 1 punto) – CELGA 1 ou equivalente: 0,25 puntos. – CELGA 2 ou equivalente: 0,50 puntos. – CELGA 3 ou equivalente: 0,75 puntos. – CELGA 4 ou equivalente: 1,00 punto. No suposto de que o aspirante xustifique varios cursos, só se puntuará o de nivel superior. D. EXPERIENCIA PROFESIONAL (máximo 4 puntos) – Pola experiencia profesional ao posto ó que se presente, valorarase ata un máximo de 3 puntos, a razón de 0.10 por servizos prestados da mesma categoría profesional na administración pública, empresas ou organismos públicos, e tamén se terán en conta os contratos en empresas privadas ata un máximo de 4 puntos. A puntuación farase a razón de períodos de 30 días completos (8 horas/día). Para a súa acreditación deberá xustificarse:  Traballo por conta allea: contratos de traballo e vida laboral, ou certificados de empresa sempre que poida acreditarse a categoría profesional desempeñada, computándose as horas efectivas traballadas.  Traballadores autónomos: alta no imposto de actividades económicas acompañada de informe de vida laboral. No caso de non estar obrigado, documento que lle exima da obrigación de cotizar.  Traballos no estranxeiro: certificación oficial na que conste a profesión desempeñada e os períodos traballados. E. ENTREVISTA PERSOAL (máximo 2 puntos) Na entrevista persoal valorarase a disposición e a dispoñibilidade ó posto de traballo, así como outras aptitudes coma interese, responsabilidade, motivación, adaptabilidade. Para a realización desta fase adoptaranse todas as medidas de prevención e seguridade recomendadas na actual situación de crise sanitaria pola Covid-19. A puntuación total máxima do proceso será de 20 puntos, no caso de que dúas ou máis persoas candidatas acaden a mesma puntuación total ou final, procederase a DESEMPATAR na seguinte orde: 1.º. Preferencia de persoas que non perciban ningún tipo de prestación/subsidio por desemprego.2.º. Maior antigüidade en situación de desemprego 3.º. A maior puntuación obtida na parte de experiencia profesional.7.º. DESENVOLVEMENTO E CUALIFICACIÓN DAS PROBAS SELECTIVAS. – Expirado o prazo de presentación de solicitudes, o alcalde presidente ditará resolución declarando aprobada a listaxe provisional de admitidos e excluídos así coma a composición do tribunal, con indicación das causas de exclusión, que se fará pública no taboleiro de anuncios da Casa Consistorial e na web www.valdodubra. gal. – Os/as aspirantes excluídos/as disporán dun prazo de TRES (3) días hábiles, contados a partir do día seguinte ó da publicación da citada resolución, para a presentación de reclamacións e subsana-lo/s defecto/s que motivaron a súa exclusión. – Unha vez transcorrido o prazo de reclamacións e resoltas as alegacións presentadas, por medio de Resolución da Alcaldía aprobarase a lista definitiva de candidatos admitidos e excluídos, que se publicará no taboleiro de anuncios do Concello de Val do Dubra e e na web www.valdodubra. gal. Fixarase tamén na listaxe de admitidos/as excluídos definitivos a data, hora e lugar na que celebrará a proba escrita e o comezo das probas selectivas. – A fase de oposición será celebrada antes da valoración de méritos, todos aqueles candidatos que non se presentan á devandita proba quedarán automáticamente eliminados do proceso, a menos que presente causa debidamente xustificada, en este caso o Tribunal acordará realizarlle a proba na maior brevidade posible. – Todos aqueles participantes que na instancia de solicitude non presentaran o Informe médico de aptitude para o posto, deberán presentalo antes ou no momento de presentarse para a realización da proba escrita, senón se presenta este informe médico non poderán realizar a proba escrita, co que quedará eliminado do proceso. – As persoas aspirantes concorrerán provistas do seu DNI, documento fidedigno acreditativo da súa identidade, a xuízo do tribunal, e tamén dos medios materiais adecuados que sexan necesarios para a práctica daqueles. Serán convocados en chamamento único, quedando excluídos do proceso selectivo os que non comparezan, agás nos casos de forza maior debidamente xustificados e apreciados libremente polo tribunal. – Os anuncios de celebración das sucesivas probas ou exercicios, si eso procedese, con indicación do lugar e hora en que tivesen lugar, exporanse no taboleiro de anuncios da Casa Consistorial do Concello de Val do Dubra e na web municipal www.valdodubra. gal ó menos con 2 días de antelación. – Tras a celebración da fase de oposición, procederase a valoración dos méritos alegados, unha vez baremada esta documentación publicaranse provisionalmente os resultados obtidos polos mesmos, e estableceranse TRES (3) DÍAS HÁBILES a contar a partir do dia seguinte da publicación no taboeiro de anuncios e na web do concello (www.valdodubra. gal) para presentar calquer alegación, ou reclamación as puntuacións acadadas. – Unha vez transcorrido o prazo de enmenda os candidatos que acaden maior puntuación nos procesos, terán DOUS (2) DÍAS HÁBILES para presentar a documentación referida para a formalización do referido contrato, a documentación a presentar será a seguinte: – Copia da tarxeta sanitaria. – N.º de conta bancaria. – Informe dos períodos de inscrición ( no caso de non habelo presentado con anterioridade). – Para o caso de baixa ou renuncia da persoa nomeada, o Concello poderá substituíla polos/as seguintes candidatos/as da lista segundo a orde de puntuación que figure na acta de selección asinada polos membros do Tribunal, tendo en conta o prazo máximo da contratación que será o fixado no contrato laboral temporal correspondente, realizado ao abeiro da subvención.8.º. COMPOSICIÓN DO TRIBUNAL. Estará formado por un presidente e un secretario e por tres vogais designados pola Alcaldía na mesma Resolución pola que se aproba a listaxe provisional de persoas candidatas admitidas e excluídas. Os seus integrantes deberán ser Funcionarios/as ou Persoal laboral o servizo da Administración Pública con titulación igual ou superior á esixida para o acceso ás prazas convocadas. Este tribunal non poderá constituírse nin actuar sen a asistencia de máis da metade dos seus membros, titulares ou suplentes indistintamente, sendo sempre necesaria a presenza do presidente e do secretario. Este tribunal, por medio do seu Presidente, poderá dispoñe-la incorporación ó mesmo de técnicos cualificados para colaborar nas tarefas de puntuación, baixo a dirección do tribunal, actuando con voz pero sen voto.9.º. FORMALIZACIÓN DO CONTRATO. Os contratos formalizaranse por escrito cos aspirantes seleccionados. Mentres non se formalicen os contratos, os aspirantes propostos non terán dereito a percepción de cantidade económica algunha.10.º. INTERPRETACIÓN. A presente convocatoria e todos os actos administrativos que dela se deriven estarán suxeitos á Lei 39/2015 do 1 de outubro do Procedemento administrativo común das administración públicas e en todo ó referente á contratación estarase ao disposto na lexislación laboral vixente.11.º. NORMAS FINAIS.  Para todo o non previsto nestas bases ou no que as contradigan, será de aplicación supletoria o establecido no RDL do Estatuto Básico do Empregado Público, na Lei Reguladora das Bases de Réxime Local, na Lei de administración local de Galicia, na Lei de medidas para reforma da función pública, no texto refundido da Lei de función pública de Galicia, no Real decreto 896/1991 sobre regras básicas e programas mínimos a que debe axustarse o procedemento de selección dos funcionarios da Administración Local, no Regulamento de selección do persoal da Administración da Comunidade Autónoma de Galicia, no Real decreto 364/1995 polo que se aproba o regulamento xeral de ingreso de persoal ó servizo da administración do estado, no texto refundido da Lei do Estatuto dos traballadores, aprobado por Real decreto lexislativo 1/1995, do 24 de marzo, e na demais lexislación vixente que sexa de aplicación.  Mediante a participación no referido proceso, os/as titulares consinten o tratamento dos seus datos persoais coa finalidade de levar a cabo a selección de persoal, o rexistro de solicitudes de candidatos/as, a calificación de probas e avaliación dos/as candidatos/as.  Así mesmo, os participantes prestan o seu consentimento para que os seus datos persoais sexan comunicados mediante a súa exposición no taboleiro de anuncios e páxina web deste Concello aos efectos de dar a publicidade esixida ao procedemento de contratación, aos representantes dos traballadores, así como aquelas cesións autorizadas nunha norma con rango de Lei. Val do Dubra, 9 de maio de 2022. O alcalde D. José Manuel Varela Ferreiro PLAN DE INTEGRACIÓN LABORAL DA DEPUTACIÓN PROVINCIAL DA CORUÑA, ANUALIDADE 2022 ANEXO I MODELO DE INSTANCIA DE SOLICITUDE NOME E APELIDOS: ____________________________________________________________ DNI: ______________________________________________________________________, TELÉFONO DE CONTACTO/TELÉFONO MÓBIL: ___________________________________ ENDEREZO: _______________________________________________________________ A persoa que asina abaixo solicita ser admitida no proceso de selección de persoal laboral temporal a tempo completo para o posto de:  Peón de Obras Públicas. DECLARANDO que son certos os datos consignados nela, e que reúne as condicións esixidas para o ingreso como persoal laboral temporal do Concello de Val do Dubra. Achégase a documentación relativa á fase de concurso (fotocopias), e a documentación establecida como requisito. Marcar cunha (X) o que se presenta:  DNI.  Permiso de conducir B.  Documentación acreditativa orixinal ou fotocopia da formación aportada polo aspirante, así coma da experiencia profesional relacionada coas funcións propias do traballo a desenvolver.  Xustificación de estar en situación de desemprego ou no seu defecto deberá presentar a (autorización para a súa consulta Anexo III).  Xustificación da condición de destinatario da Base 5.  Declaración xurada de cumprir cos requisitos desta convocatoria (Anexo II).  Declaración xurada da súa capacidade funcional para desempeñar o posto de traballo ou Informe do médico de cabeceira (Anexo IV). Solicita tomar parte na selección en réxime laboral temporal, segundo o establecido nas propias bases que rexerán nesta convocatoria. En Val do Dubra,. de ……… de 2022. (SINATURA) SR. ALCALDE DO CONCELLO DE VAL DO DUBRA De acordo co disposto no artigo 5 da Lei orgánica 15/1999 de protección de datos de carácter persoal, informámolo de que os datos persoais facilitados se incorporarán e manteñen nun ficheiro de titularidade do Concello, coa finalidade de poder atender á súa solicitude. Os devanditos datos serán tratados de xeito confidencial, podendo ser cedidos so nos casos previstos na Lei orgánica 15/1999 de protección de datos de carácter persoal. Comunicámoslle que pode exercer os dereitos de acceso, rectificación, cancelación e oposición na medida que en que a Lei o permita, dos seus datos. Comunicándollo por escrito ó Concello, achegando copia de documento que acredite a súa identidade. ANEXO II DECLARACIÓN XURADA Eu., D. _______________________________________, con DNI ______________________ DECLARO BAIXO XURAMENTO:  Non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios, ou para exercer funcións similares ás que desempeñaban no caso de persoal laboral no que fora separado ou inhabilitado. No caso de ser nacional de outro Estado, non atoparse inhabilitado ou en situación equivalente nin que fora sometido a sanción disciplinaria ou equivalente que impida, no seu Estado, nos mesmos termos o acceso ao emprego público.  Que reúne algún dos requisitos desta convocatoria e que son os sinalados na base 5 das bases que rexen a presente convocatoria. En Val do Dubra,. de ______ de 2022. (SINATURA) SR. ALCALDE DO CONCELLO DE VAL DO DUBRA De acordo co disposto no artigo 5 da Lei orgánica 15/1999 de protección de datos de carácter persoal, informámolo de que os datos persoais facilitados se incorporarán e manteñen nun ficheiro de titularidade do Concello, coa finalidade de poder atender á súa solicitude. Os devanditos datos serán tratados de xeito confidencial, podendo ser cedidos so nos casos previstos na Lei orgánica 15/1999 de protección de datos de carácter persoal. Comunicámoslle que pode exercer os dereitos de acceso, rectificación, cancelación e oposición na medida que en que a Lei o permita, dos seus datos. Comunicándollo por escrito ó Concello, achegando copia de documento que acredite a súa identidade. ANEXO III AUTORIZACIÓN Eu, D. _______________________________________, con DNI ______________________  AUTORIZO Ó SERVIZO LOCAL DE EMPREGO DO CONCELLO DE VAL DO DUBRA, PARA QUE COMPROBE OS DATOS DA MIÑA DEMANDA DE EMPREGO NO SERVIZO PUBLICO DE EMPREGO GALICIA. En Val do Dubra,. de ______ de 2022. (SINATURA) SR. ALCALDE DO CONCELLO DE VAL DO DUBRA De acordo co disposto no artigo 5 da Lei orgánica 15/1999 de protección de datos de carácter persoal, informámolo de que os datos persoais facilitados se incorporarán e manteñen nun ficheiro de titularidade do Concello, coa finalidade de poder atender á súa solicitude. Os devanditos datos serán tratados de xeito confidencial, podendo ser cedidos so nos casos previstos na Lei orgánica 15/1999 de protección de datos de carácter persoal. Comunicámoslle que pode exercer os dereitos de acceso, rectificación, cancelación e oposición na medida que en que a Lei o permita, dos seus datos. Comunicándollo por escrito ó Concello, achegando copia de documento que acredite a súa identidade. ANEXO IV DECLARACIÓN XURADA Eu, D. _______________________________________, con DNI ______________________ DECLARO BAIXO XURAMENTO:  Posuír a capacidade funcional para o desempeño das tarefas. Non padecer enfermidade, nin estar afectado por limitación física ou psíquica, incompatible co desempeño das correspondentes funcións de peón de Obras Públicas.  No caso, de NON entregar o Informe do médico de cabeceira acreditando a miña capacidade para o desenvolvemento das funcións no momento da presentación da COMPROMÉTOME a entregalo por rexistro de entrada do Concello de Val do Dubra, antes ou no momento de celebración da proba escrita (fase oposición). En Val do Dubra,. de ______ de 2022. (SINATURA) SR. ALCALDE DO CONCELLO DE VAL DO DUBRA De acordo co disposto no artigo 5 da Lei orgánica 15/1999 de protección de datos de carácter persoal, informámolo de que os datos persoais facilitados se incorporarán e manteñen nun ficheiro de titularidade do Concello, coa finalidade de poder atender á súa solicitude. Os devanditos datos serán tratados de xeito confidencial, podendo ser cedidos so nos casos previstos na Lei orgánica 15/1999 de protección de datos de carácter persoal. Comunicámoslle que pode exercer os dereitos de acceso, rectificación, cancelación e oposición na medida que en que a Lei o permita, dos seus datos. Comunicándollo por escrito ó Concello, achegando copia de documento que acredite a súa identidade. Val do Dubra, 13 de maio de 2022.